Nafarroako Esaera Zaharrak. Hiriberri (Aezkoa), Orbaitzeta, Orbara.

http://mediateka.fonoteka.com

Nafarroako Gobernua - Gobierno de Navarra
Euskarabidea - Instituto Navarro del Vascuence 
Nafarroako Euskararen Mediaketa - Mediateca del Vascuence de Navarra
http://mediateka.fonoteka.com

Iturria:
Damaso Intza, Naparroa-ko euskal esaera zarrak, 1974.
Bertsio informatiko honen egilea: 
Elea

Nafarroako Euskararen Mediaketak egindako lanak publikoak dira eta, Jabego Intelektualaren Legearen arabera jatorrizko idazlanak bestelako eskubiderik ez baleuka, nahi bezala erreproduzi daitezke.

Nafarroako Esaera Zaharrak. Hiriberri (Aezkoa), Orbaitzeta, Orbara.

2338	Arre ta so! orrek ez dik deusik a(d)itzen.	  
2339	Bakoitzek bere sandua alaba (tzen).	 	Saltzaleak ere bere gauzak; aiek bezalakorik ez da iñon. 
2340	Bazkoa goizik, martxoan balitz.	 	Garizuma beti negu. 
2341	Bein ere ez dena, izaten al da.	 	Lenago izan ez diren gauza asko sortzen ari dire gure egun auetan. 
2342	Biar (bear) ez duen potroak, bi almote olo.	 	Goseak eta bearrean dagonari ez eman, ta naikoa duenari bai. "Mandoak ere 	txixa ibaiari". Oihenart-ek: "Mandoak osinari (ur emaiten gernu 		egitean)" (643). 
2343	Esker mille! bear zeralarik, zato nere bille.	 	Ori esaten da zerbait on egin zaigunean esker ona erakusteko; baña baita 	zerbait guk eskatu eta eman ez zaigunean ere, txantxetan. 
2344	Etxe utsa, gerra utsa.		 	Olatsu esaten da beste leku askotan ere. Oihenart-ek: "Etxe hutsa, aharra 	hutsa" (171). 
2345	Ez auts eta ez iketz (ikatz).	 	"Ez ur ta ez ardo". 
2346	Ez da ori zangotik eror(i)ko.	 	Uste duten baño biziago da ori. 
2347	Gauza guziek uzten tu (ditu) zuputz.	 	Azpikoz gora uzten ditu. 
2348	Goiz gorri, ar(ra)tsian iturri berri.	 	"Goiz gorri, arrats euri". Oihenart-ek: "Goiz gorriak dakarte uri, arrats gorriak 	eguraldi" (199). 
2349	Yostatzeko bertzerik yaioak ez zirelakoan, xuriz yaunzten ziren. 	 
2350	Juan-tzar batendako, Mari-tzar bat ez da faltako.	  
2351	Lemixiko (lenbiziko) aurtasuna eder, bigarna kiretsa.	 	Aur jaiotzen gera, eta zartzaroan aur biurtzen; ortik esaera. 
2352	Lurrek ekarri, lurrek xan (jan).	 	Zizak eta onttoak bai, ez ordea kristaua. Onek, gorputzaz gaiñera, badu arima 	il-eziña; eta gorputza bera ere, il ta lurpean sarturik, ez da bein betiko 		ondatzen, noizpait berriz piztu ta betiko bizi bearra da. 
2353	Murruxketuko aut!	 	Apurtuko aut. 
2354	Mutiko putiko, axola gutiko.	 	Umeak berez jostaketaz beste axolik ez. 
2355	Sasian yaio ta sasian il.	 	Baserritar asko, deusen buruzpiderik gabe, zozoen antzera bizi ta iltzen ziren; 	olakoetaz da esaera ori. 
2356	Tutulue dantzatuko dik orrek!	 	Ez dio edozeiñek irririk egingo. 
2357	Urrungo eltziak urrez: allegatu ta lurrez.	 	Beste asko lekutan ere olatsu. 
2358	Kattalin, Katallin: 	ollo xuriak erron din 	beltxak ere mokoan din. 	Arrek ez badu erroiten, 	ire bizkarrak pagaturen din.